《稚存蒙特赦归寄示塞外诗册奉答》
清代·曾燠

圣主求言量独宏，谤书宣示举朝惊。竟将忠爱怜苏轼，不许公卿害贾生。

绝塞乌头三月白，归装驼背一编轻。旁观犹感君恩厚，何况亲为雪窖行。

作者简介：（1759—1830）江西南城人，字庶蕃，号宾谷。乾隆四十六进士，历任户部主事、两淮盐运使、贵州巡抚。工诗文。有《赏雨茅屋集》，又辑《江西诗征》及《骈体正宗》。